oliverkinch/danmarks-statistik huggingface dataset:
Rekordår for flypassagerer i 2018

15. februar 2019

I 2018 steg antallet af afrejsende flypassagerer fra de danske lufthavne til 18,2 mio., hvoraf 90 pct. fløj internationalt. Det samlede passagerantal var 706.000 eller 4 pct. højere end i 2017. Det er det største antal passagerer fra danske lufthavne nogensinde. Den internationale rutetrafik steg med 721.000 eller 5 pct. flere passagerer i perioden. København og Billund stod for hhv. 555.000 og 138.000, svarende til 4 pct. og 11 pct. flere passagerer, mens Aalborg og Aarhus oplevede stigninger på hhv. 64.000 og 61.000, svarende til 31 pct. og 83 pct. i den internationale rutetrafik. Den nationale rutetrafik i alt faldt med 14.000 eller 1 pct.

Luftfart (år)  2018

15. februar 2019 - Nr. 56

Hent som PDF

Næste udgivelse: 14. februar 2020

Alle udgivelser i serien: Luftfart (år)

Kontakt

Majbrit Holst, tlf. 24 94 08 24

Peter Ottosen, tlf. 30 42 91 91

Kilder og metode

Chartertrafik dækker erhvervsmæssig ikke-regelmæssig offentlig lufttrafik og er altså ikke sammenfaldende med charter- eller pakkerejser, selv om de kan foregå med chartrede fly. Statistikken er baseret på data, som lufthavnene har indberettet til Trafik-, Bygge- og Boligstyrelsen på månedsbasis.

Vis hele teksten »
« Minimer teksten
Statistik­dokumentation

Luftfart
Store kommunale forskelle i indbrud

15. februar 2019

Der blev i 2018 anmeldt 54.868 indbrud til politiet. Antallet er stort set uændret i forhold til 2017, hvor der var 54 flere anmeldelser. Der er dog store kommunale forskelle - 41 ud af Danmarks 98 kommuner oplevede nemlig en stigning, hvoraf ca. halvdelen steg mere end 20 pct. i forhold til 2017. I de resterende 57 kommuner, hvor indbrud faldt, oplevede næsten hver femte kommune et fald på mere end 20 pct. i forhold til året før. Som kortet viser, er det i høj grad Sønder- og Midtjylland samt Fyn, der har oplevet en stigning, mens Nordjylland og Sjælland har oplevet fald i mange kommuner. Udover Fanø og Læsø, der har den største procentvise stigning men med ganske få indbrud, ligger Stevns og Tønder i spidsen med stigninger på 66 pct. og 61 pct. I den anden ende af skalaen findes Halsnæs og Helsingør, som med en nedgang på 36 pct. og 33 pct. har haft det største fald.

Kriminalitet (år)  2018

15. februar 2019 - Nr. 55

Hent som PDF

Næste udgivelse: 25. februar 2020

Alle udgivelser i serien: Kriminalitet (år)

Kontakt

Iben Pedersen, tlf. 23 60 37 11

Statistik­dokumentation

Anmeldte forbrydelser

Del sidens indhold
BNP-indikatoren vokser med 0,8 pct. i fjerde kvartal

14. februar 2019

BNP-indikatoren peger på en sæsonkorrigeret realvækst på 0,8 pct. i fjerde kvartal 2018 sammenlignet med tredje kvartal 2018. Især industri og transport bidrager positivt til væksten. Produktionen i byggeriet vokser stadig, men væksten er dog aftaget en anelse efter solid fremgang i de senere år. Produktionen inden for de private serviceerhverv er omtrent uændret, hvor en pæn fremgang i hoteller og restauranter bliver modsvaret af et fald i erhvervsservice. Baseret på hidtidige erfaringer kan usikkerheden på BNP-væksten generelt vurderes til ± 0,5 procentpoint. Usikkerheden på BNP-indikatoren må forventes at være større. Læs mere om beregningen af indikatoren i notatet Dokumentation af BNP-indikator.

BNP-indikator  4. kvt. 2018

14. februar 2019 - Nr. 52

Hent som PDF

Næste udgivelse: 15. maj 2019

Alle udgivelser i serien: BNP-indikator

Kontakt

 Jonas Dan Petersen, tlf. 30 57 18 26

Søren Havn Gjedsted, tlf. 30 45 28 67

Kilder og metode

Indikatoren giver et foreløbig estimat af BNP-væksten beregnet fra produktionssiden i et system, der sikrer konsistens med nationalregnskabets begrebsapparat. Læs mere i notatet Dokumentation af BNP-indikator.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Flere fuldfører en gymnasial uddannelse

14. februar 2019

Antallet af elever, der fuldførte en gymnasial uddannelse er steget med 4 pct. fra 2017 til 2018. Dette er en fortsættelse af den generelle udvikling. I 2018 fuldførte 34 pct. flere en gymnasial uddannelse i forhold til 2009. Antallet af studerende, der fuldførte en lang videregående uddannelse, faldt fra 2017 til 2018 med 7 pct. Faldet skal dog ses i lyset af, at antallet af fuldførte lange videregående uddannede de seneste år har været højt på grund af blandt andet fremdriftsreformen. Årets antal fuldførte på lange videregående uddannelser er stadig det tredjehøjeste i de seneste ti år og er 65 pct. højere end i 2009.

Studerende ved ordinære uddannelser i Danmark  2017/2018

14. februar 2019 - Nr. 54

Hent som PDF

Næste udgivelse: 27. februar 2020

Alle udgivelser i serien: Studerende ved ordinære uddannelser i Danmark

Kontakt

Lene Riberholdt, tlf. 23 60 62 18

Kilder og metode

Tallene stammer fra Elevregistret. Ph.d.-uddannelser indgår ikke i tallene. Bacheloruddannelser inkluderer ikke professionsbacheloruddannelser, da disse registreres under mellemlange videregående uddannelser. Tallene for det seneste år er foreløbige og erfaringsmæssigt sker der en korrektion i forbindelse med næste års indberetning. Se nærmere information på emnesiden Fuldtidsuddannelser, i statistikdokumentationerne grundskoleuddannelser, erhvervsuddannelser, gymnasiale uddannelser, korte videregående uddannelser, mellemlange videregående uddannelser og bachelor og lange videregående uddannelser, på Uddannelsesstatistikkens manual (pdf), og i notatet Dokumentation af dataindsamlingen til Elevregistret (pdf).

Vis hele teksten »
« Minimer teksten
Statistik­dokumentation

Bachelor og lange videregående uddannelser

Erhvervsuddannelser

Grundskoleuddannelser

Gymnasiale uddannelser

Korte videregående uddannelser

Mellemlange videregående uddannelser

Del sidens indhold
Mænd bliver oftere gift igen

14. februar 2019

De fleste vielser sker blandt kvinder og mænd, der ikke tidligere har været gift. I 2018 havde 75 pct. af de viede aldrig været gift før. 35-69-årige mænd, der tidligere har været gift, indgår oftere i et nyt ægteskab end kvinder i samme aldersgruppe, der tidligere har været gift. Men både kvinder og mænd bliver oftere viet, hvis de har været gift før, end hvis de aldrig har været i et ægteskab. Dette gælder dog ikke for mænd i aldersgruppen 30-34 år eller for de 30-39-årige og 60-69-årige kvinder. Opgørelserne omhandler, hvor stor en andel af hhv. de tidligere gifte og dem, som aldrig har været i et ægteskab, der er blevet viet i året.

Vielser og skilsmisser  2018

14. februar 2019 - Nr. 53

Hent som PDF

Næste udgivelse: 13. februar 2020

Alle udgivelser i serien: Vielser og skilsmisser

Kontakt

Annemette Lindhardt Olsen, tlf. 20 59 02 47

Kilder og metode

Statistikken om vielser og skilsmisser baseres på oplysninger i det Centrale Personregister (CPR), der indeholder oplysninger om civilstandsændringer, som folkeregistrene har indberettet til CPR. Statistikken over vielser og skilsmisser omfatter kun de par, hvoraf mindst én af parterne har bopæl i Danmark. I vielser hvor den ene part er uoplyst, fordi vedkommende ikke har haft bopæl i Danmark, er det ikke muligt at afgøre personens køn. I disse tilfælde vil vielsen blive opgjort som en vielse med par af forskelligt køn, og antallet af vielser med par af samme køn kan derfor være undervurderet.

Vis hele teksten »
« Minimer teksten
Statistik­dokumentation

Befolkningen

Del sidens indhold
Firmaernes salg flader ud

13. februar 2019

Firmaernes samlede salg ekskl. energi steg 0,2 pct. fra november til december, mens det indenlandske salg ekskl. energi faldt 2,1 pct. Salget er korrigeret for normale sæsonudsving og effekten af handelsdage. Mens "industri" nød fremgang, kan "detailhandel" se tilbage på en mat december.

Firmaernes køb og salg  december 2018

13. februar 2019 - Nr. 51

Hent som PDF

Næste udgivelse: 15. marts 2019

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Middellevetiden er ikke steget det seneste år

13. februar 2019

Middellevetiden er ikke steget det seneste år og er derfor fortsat 79,0 år for mænd og 82,9 år for kvinder. I foråret 2018 var landet ramt af influenzaepidemi, en type influenza der ikke indgik i den tilbudte vaccine. Det kan være med til at forklare den stagnerende udvikling i middellevetiden, idet svage ældres dødelighed stiger, når en influenzaepidemi rammer. Siden starten af 1990'erne er middellevetiden ellers steget næsten hvert år. Den gennemsnitlige årlige stigning har i perioden været 0,25 år for mænd og 0,19 år for kvinder.

Middellevetid  2017/2018

13. februar 2019 - Nr. 50

Hent som PDF

Næste udgivelse: 17. februar 2020

Alle udgivelser i serien: Middellevetid

Kontakt

Jens Bjerre, tlf. 29 16 99 21

Kilder og metode

Grundmaterialet for beregninger af middellevetid er udtræk fra det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen

Del sidens indhold
Tørke og dårlig høst sender kornpriserne i vejret

12. februar 2019

Den dårlige høst i 2018 forårsaget af sommerens tørke har ført til højere priser på både byg og hvede med stigninger på hhv. 21 og 27 pct. i forhold til 2017. Priserne var på 134 kr. pr. hkg for byg og 136 kr. for hvede. Det er det højeste niveau i fem år, men under rekordniveauet på ca. 160 kr. pr. hkg for både byg og hvede i 2012, hvor udviklingen på verdensmarkedet drev prisen op. Høsten i 2018 var 28 pct. mindre end i 2017 og også væsentligt lavere end i de foregående år. Dermed er udbuddet af korn faldet både i Danmark og vores nabolande, som også var ramt af tørken. Læs mere om høsten 2018 i Nyt fra Danmarks Statistik 2018:498.

Kapitelstakster  2018

12. februar 2019 - Nr. 49

Hent som PDF

Næste udgivelse: 18. februar 2020

Alle udgivelser i serien: Kapitelstakster

Kontakt

Karsten Larsen, tlf. 21 29 55 76

Kilder og metode

Kapitelstaksten udtrykker de gennemsnitlige salgspriser, som landmændene har opnået ved salg til kornhandlere af hhv. byg og hvede i perioden fra høstens begyndelse til udgangen af december i høståret. Kapitelstaksten er beregnet på grundlag af indberetninger fra erhvervsdrivende, der handler med korn. Opgørelsen følger faktureringen og ikke et eventuelt tidligere kontrakttidspunkt. Tællingen for 2024 omfatter 15 indberetninger med en samlet kornhandel på 698.000 tons byg og 783.000 tons hvede. Læs mere om kilder og metoder i statistikdokumentationen Kapitelstakster for hvede og byg og på emnesiden Økonomi for landbrug og gartneri.

Vis hele teksten »
« Minimer teksten
Statistik­dokumentation

Kapitelstakster for hvede og byg

Del sidens indhold
Færre ældre er enlige

12. februar 2019

Andelen af ældre, der er enlige, er betydeligt lavere end for ti år siden. Størst forskel er der for de 81-årige, hvor 50 pct. var enlige 1. januar 2019, mens 60 pct. var enlige i 2009. Hvor andelen af enlige for ti år siden steg allerede fra 60-årsalderen, stiger den nu først fra 70-årsalderen. De ældre lever altså en større del af deres alderdom i parforhold. Voksne under 67 år er i højere grad enlige end for ti år siden. Størst er forskellen for de 58-62-årige, hvor 26 pct. var enlige i 2009, mens 30 pct. er enlige i dag.

Husstande og familier  1. januar 2019

12. februar 2019 - Nr. 48

Hent som PDF

Næste udgivelse: 12. februar 2020

Alle udgivelser i serien: Husstande og familier

Kontakt

Lisbeth Greve Harbo, tlf. 20 58 64 08

Kilder og metode

Husstands- og familiestatistikkens grundlag er materiale fra det Centrale Personregister om alle personer, der 1. januar er tilmeldt registret med adresse i Danmark. I denne opgørelse er udeladt husstande med en ikke-fysisk adresse. For de fleste personer over 60 år har vi ikke oplysninger om deres forældre, dvs. at vi ikke kan afgøre, om de bor med dem. 
Familier i befolkningsstatistikken er tilmeldt samme folkeregisteradresse og defineres ud fra de voksne på adressen. Ikke-hjemmeboende børn tæller dog også som deres egen familie. Er der kun en voksen på adressen udgør han/hun sin egen familie. Er der to voksne, der er gift/registreret partner eller har fælles barn er man en parfamilie. Hvis der kun er en mand og en kvinde på adressen, og der er mindre end 15 års aldersforskel og de ikke er søskende bliver de i statistikken til et samboende par. Er der mere end to voksne på adressen, er der pr. definition mindst to familier i husstanden. I husstande med mere end to voksne, dannes kun samboende par, hvis de øvrige voksne i husstanden indgår i gifte par, registrerede par eller par med fælles barn. 

Vis hele teksten »
« Minimer teksten
Statistik­dokumentation

Befolkningen
Højeste antal døde i 11 år

11. februar 2019

55.232 personer døde i 2018. Det er det højeste antal siden 2007. Specielt marts lå meget højt med 5.683, og er i perioden kun overgået af januar 2009 (5.741). I foråret 2018 var landet ramt af influenzaepidemi, en type influenza der ikke indgik i den tilbudte vaccine. Dette kan være en forklaring på stigningen i antal døde på 3,7 pct. i 2018 i forhold til 2017. Også juli måned lå højere end året før, hvilket kan hænge sammen med den meget varme sommer.

Befolkningens udvikling  4. kvt. 2018

11. februar 2019 - Nr. 44

Hent som PDF

Næste udgivelse: 9. maj 2019

Alle udgivelser i serien: Befolkningens udvikling

Kontakt

Connie Østberg, tlf. 23 60 19 14

Lisbeth Greve Harbo, tlf. 20 58 64 08

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen
4.000 personer flere udvandrede i 2018

11. februar 2019

I 2018 udvandrede der i alt 68.645 personer, hvor 70 pct. var udenlandske statsborgere. Udvandring af udenlandske statsborgere er steget med ca. 4.000 personer i forhold til 2017, svarende til 9 pct. I 2018 indvandrede der i alt 87.329 personer til Danmark. Heraf var 75 pct. udenlandske statsborgere. Indvandring af udenlandske statsborgere er faldet med ca. 2.000 personer i forhold til året før, hvilket svarer til 3 pct.

Ind- og udvandringer (år)  2018

11. februar 2019 - Nr. 47

Hent som PDF

Næste udgivelse: 11. februar 2020

Alle udgivelser i serien: Ind- og udvandringer (år)

Kontakt

Dorthe Larsen, tlf. 23 49 83 26

Kilder og metode

Vi har ændret i opgørelsesmetoden for ind- og udvandringer fra 1. kvt. 2016. 

Vis hele teksten »
« Minimer teksten
Statistik­dokumentation

Befolkningen
Tredje rekordår i træk for feriehusudlejningen

11. februar 2019

Der blev i alt overnattet 19,4 mio. gange i udlejede feriehuse i 2018, hvilket slår den hidtidige rekord på 19,2 mio. fra 2017. Det samlede antal gik frem med 145.000 overnatninger eller 0,8 pct. i forhold til 2017. Dermed sætter feriehusudlejningen rekord for tredje år i træk, efter at den gamle rekord fra 1993 blev slået for første gang i 2016. Der var især fremgang i antallet af danske gæster. Danskerne overnattede 5,1 mio. gange i 2018, hvilket er en fremgang på 114.000 eller 2,3 pct. Tyskerne, som er det største marked, overnattede i alt 12,3 mio. gange i 2018, hvilket er en fremgang på 82.000 overnatninger eller 0,7 pct.

Feriehusudlejning  december 2018

11. februar 2019 - Nr. 46

Hent som PDF

Næste udgivelse: 8. marts 2019

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Markant højere stigning i forbrugerpriserne

11. februar 2019

Det samlede forbrugerprisindeks steg 1,3 pct. i januar 2019 i forhold til samme måned sidste år. Det er en markant stigning i forhold til december 2018, hvor den årlige stigning var 0,8 pct. Fødevarer og ikke-alkoholiske drikkevarer trækker isoleret set den årlige stigning i januar op i forhold til december. Det skyldes især prisændringer på kød samt brød og kornprodukter. Omvendt trækker restauranter og hoteller mindre op i den årlige stigning i januar i forhold til december. Det er især prisfald på hotelovernatninger i januar, der trækker årsstigningen ned.

Forbruger- og nettoprisindeks  januar 2019

11. februar 2019 - Nr. 43

Hent som PDF

Næste udgivelse: 11. marts 2019

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Hotel- og campingovernatninger bidrog til rekordår

11. februar 2019

Antallet af overnatninger på hoteller, feriecentre og vandrerhjem var 0,8 pct. højere i december end i november, når der korrigeres for normale sæsonudsving. 2018 som helhed blev et nyt rekordår. De væsentligste faktorer for væksten i 2018 var 475.000 eller 6 pct. flere hotelovernatninger i Region Hovedstaden og 454.000 eller 4 pct. flere campingovernatninger på landsplan efter en solrig sommer.

Overnatninger på hoteller, feriecentre, campingpladser og vandrerhjem mv.  december 2018

11. februar 2019 - Nr. 45

Hent som PDF

Næste udgivelse: 8. marts 2019

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Varehandlen uden for Danmark steg igen

8. februar 2019

I 2018 faldt overskuddet på betalingsbalancens løbende poster med 23 pct. til 133,7 mia. kr. Faldet er trukket af et fald i overskuddet på tjenester samt varer, der krydser den danske grænse. Varer, der ikke krydser den danske grænse, steg imidlertid med 6,5 pct. De danske virksomheders handel med varer, der ikke krydser den danske grænse, er gået fra at bidrage negativt til overskuddet til at være den største bidragsyder til det samlede overskud på betalingsbalancens løbende poster fra 2016 og frem.

Udenrigsøkonomi  2018

8. februar 2019 - Nr. 40

Hent som PDF

Næste udgivelse: 10. februar 2020

Alle udgivelser i serien: Udenrigsøkonomi

Kontakt

Agnes Urup, tlf. 40 13 62 87

Kilder og metode

Årsdata for betalingsbalancen er offentliggjort i Statistikbanken på www.statistikbanken.dk/bb1 mens opdelingen mellem varer som passerer og ikke passerer dansk grænse findes på www.statistikbanken.dk/bbuhv.

Vis hele teksten »
« Minimer teksten
Både eksport og import steg i 2018

8. februar 2019

Eksporten af varer faldt i december med 3,5 pct. og importen faldt med 3,2 pct. Ser man på hele 2018, steg eksporten med 0,8 pct. sammenlignet med 2017, mens importen steg med 2,8 pct.  Eksporten til Danmarks største marked, Tyskland, steg 1,9 pct. i 2018. Det viser tallene for udenrigshandel med varer eksklusive skibe, fly, brændsel mv., når der korrigeres for normale sæsonudsving.

Udenrigshandel med varer (md)  december 2018

8. februar 2019 - Nr. 39

Hent som PDF

Næste udgivelse: 11. marts 2019

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Overskuddet steg i december

8. februar 2019

I december var der et overskud på betalingsbalancens løbende poster på 17,4 mia. kr. i sæsonkorrigerede tal. Det er en stigning på 4,1 mia. kr. i forhold til november og skyldes især, at overskuddet på varer og tjenester steg.

Betalingsbalancen over for udlandet  december 2018

8. februar 2019 - Nr. 42

Hent som PDF

Næste udgivelse: 11. marts 2019

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Eksport af tjenester steg i fjerde kvartal

8. februar 2019

Eksporten af tjenester steg i fjerde kvartal med 2,5 pct., mens importen af tjenester steg 0,2 pct. Det viser kvartalstallene for udenrigshandel med tjenester, når der korrigeres for normale sæsonudsving.

Udenrigshandel med tjenester  4. kvt. 2018

8. februar 2019 - Nr. 41

Hent som PDF

Næste udgivelse: 9. maj 2019

Alle udgivelser i serien: Udenrigshandel med tjenester

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Statistikken er hovedsageligt udarbejdet på basis af indberetninger fra virksomheder.

Vis hele teksten »
« Minimer teksten
Statistik­dokumentation

Udenrigshandel med tjenester

Del sidens indhold
Industrien lukkede 2018 med stigende produktion

7. februar 2019

Industriens produktion eksklusiv medicinalindustri	steg med 2,5 pct. i december efter en stigning i november på 0,9 pct. Produktionen varier typisk en del fra måned til måned, men set over perioden oktober-december 2018 er den steget med 1,0 pct. sammenlignet med de foregående tre måneder. Dermed er trenden stortset uændret. Industriens produktion og omsætning er den statistik, der tidligst offentliggør tal indberettet af industriens virksomheder. Den giver dermed det første 'hårde' pejlemærke for udviklingen i dansk økonomi. Alle tal er korrigeret for normale sæsonudsving og prisudvikling.

Industriens produktion og omsætning  december 2018

7. februar 2019 - Nr. 37

Hent som PDF

Næste udgivelse: 7. marts 2019

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Faldende tendens i antallet af svin

7. februar 2019

Den samlede svinebestand i Danmark var 0,3 pct. lavere 1. januar 2019 end 1. oktober 2018, når der korrigeres for normale sæsonudsving. I faktiske tal var bestanden 12,6 mio. svin, hvilket er 190.000 færre end for et år siden. Der var 1.020.000 søer, hvilket er 1,4 pct. færre end samme tidspunkt sidste år. Smågrise udgjorde 5.905.000 stk. og slagtesvin 2.901.000 stk., hvilket er et fald på hhv. 0,9 og 3,4 pct. Udviklingen i svinebestanden skal ses i lyset af faldende afregningspriser og højere priser på foderkorn efter den dårlige høst i 2018.

Svinebestanden  1. januar 2019

7. februar 2019 - Nr. 38

Hent som PDF

Næste udgivelse: 8. august 2019

Alle udgivelser i serien: Svinebestanden

Kontakt

Mona Larsen, tlf. 24 81 68 47

Kilder og metode

Svinebestanden bliver opgjort på grundlag af en stikprøvetælling blandt alle landbrugsbedrifter med svin. Bestanden kan være påvirket af forskydninger i slagtningerne i forbindelse med helligdage.

Vis hele teksten »
« Minimer teksten
Statistik­dokumentation

Svinebestanden

Del sidens indhold
Laveste antal tvangsauktioner i over halvandet år

6. februar 2019

Med 180 tvangsauktioner i januar begyndte 2019 med 15 færre tvangsauktioner end måneden før, når der korrigeres for normale sæsonudsving. Det svarer til et fald på 8 pct. Antallet af tvangsauktioner har ikke været så lavt siden maj 2017, hvor der også var 180 tvangsauktioner. For tremånedersperioden november 2018 - januar 2019 var det samlede antal tvangsauktioner 581, hvilket også er et fald i forhold til den foregående periode august-oktober 2018, hvor der var 704 tvangsauktioner.

Tvangsauktioner  januar 2019

6. februar 2019 - Nr. 35

Hent som PDF

Næste udgivelse: 6. marts 2019

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Lille stigning i antal konkurser

6. februar 2019

Der var 183 konkurser i januar blandt aktive virksomheder, når der korrigeres for normale sæsonudsving. Konkurserne førte til 1.886 tabte fuldtidsjob - heraf over 700 i en enkelt virksomhed. Antallet af konkurser er 4 pct. højere end i december, mens jobtabet er 181 pct. højere. Antallet af konkurser i november-januar er 15 pct. lavere end i perioden august-oktober, men de medførte 35 pct. flere tabte job. I denne måned er der fokus på omfanget af konkurser i forskellige virksomhedsformer.

Konkurser  januar 2019

6. februar 2019 - Nr. 34

Hent som PDF

Næste udgivelse: 6. marts 2019

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Største prisfald på enfamiliehuse i fem år

6. februar 2019

På landsplan faldt priserne på enfamiliehuse med 2,5 pct. fra oktober til november 2018. Det er det største fald siden november 2013, hvor priserne faldt 2,7 pct. På landsplan faldt priserne på ejerlejligheder med 1,0 pct. fra oktober til november 2018. Det er det største prisfald siden december 2017, hvor priserne faldt med 1,4 pct. Ser man på priserne i forhold til samme måned året før, så steg priserne på ejerlejligheder med 1,6 pct. i november, hvilket er den laveste årsstigning siden juni 2012. Priserne på enfamiliehuse steg 1,0 pct. fra november 2017 til 2018. Det er den laveste årsstigning siden januar 2013.

Ejendomssalg (md.)  november 2018

6. februar 2019 - Nr. 33

Hent som PDF

Næste udgivelse: 6. marts 2019

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Musikskoleelever spiller videre år efter år

6. februar 2019

Halvdelen af tværfløjteeleverne på musikskolerne havde ved indgangen af sæson 2017/2018 modtaget undervisning i deres instrument mindst to år før sæsonstart. Det gjorde tværfløjteeleverne til de mest vedholdende af eleverne, der modtog undervisning i de ti mest populære instrumenter på musikskolerne. 42 pct. af tværfløjteeleverne var nybegyndere, mens 8 pct. havde modtaget undervisning i tværfløjte et enkelt år før sæsonstart. Den generelle fordeling blandt alle instrumenter i sæsonen 2017/2018 var, at 41 pct. var nye elever, 13 pct. havde et enkelt års undervisning i deres instrument inden sæsonstart, og 46 pct. havde to års erfaring eller mere bag sig.

Musikskoler  2017/2018

6. februar 2019 - Nr. 36

Hent som PDF

Næste udgivelse: 23. januar 2020

Alle udgivelser i serien: Musikskoler

Kontakt

Christian Max Gustaf Törnfelt, tlf. 21 63 60 20

Kilder og metode

Statistikken er baseret på spørgeskemaer og indberetninger af administrative data fra landets knap 100 musikskoler, der er kommunale eller modtager kommunalt tilskud. Data for musikskolernes tilskud og udgifter til fx lønninger er indsamlet af Slots- og Kulturstyrelsen. Eleverne er opgjort som såkaldte aktivitetselever, dvs. at det er det samlede antal tilmeldinger til undervisningen, der opgøres uden hensyn til, om det sker som ene- eller holdundervisning.Statistikken afspejler primært elever indskrevet på musikskolernes sang- og instrumentundervisning samt samspils- og forskolehold. Musikskolerne underviser også i institutioner og skoler samt udbyder en række udadvendte informations- og motivationsaktiviteter i fx kulturhuse og på folkebiblioteker. Disse aktiviteter er kun i begrænset omfang dækket af statistikken. For at forbedre beskrivelsen af disse aktiviteter, er der derfor igangsat et udviklingsarbejde med deltagelse af musikskolernes organisationer.

Vis hele teksten »
« Minimer teksten
Statistik­dokumentation

Musikskoler

Del sidens indhold
Fuldførte boliger tæt på niveauet før finanskrisen

5. februar 2019

I 2007 blev der fuldført ca. 31.300 boliger, mens der i 2018 blev fuldført ca. 28.100 boliger. Det samlede antal fuldførte boliger steg med 22 pct. fra tredje til fjerde kvartal 2018. For det samlede fuldførte etageareal var stigningen på 19 pct. Tallene er korrigeret for normale sæsonudsving. Denne offentliggørelse fokuserer som i senere kvartaler på det fuldførte byggeri, da der stadig er stor usikkerhed om tallene for det påbegyndte byggeri for de seneste år. Der forventes at komme væsentlige opjusteringer af disse tal, når data er blevet registreret i BBR.

Byggevirksomheden  4. kvt. 2018

5. februar 2019 - Nr. 32

Hent som PDF

Næste udgivelse: 3. maj 2019

Alle udgivelser i serien: Byggevirksomheden

Kontakt

Paul Lubson, tlf. 

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten

Del sidens indhold
Mere vold mod privatpersoner

4. februar 2019

Der blev anmeldt 3.215 tilfælde af vold mod privatperson i fjerde kvartal mod 3.186 i tredje kvartal, når der er korrigeret for sæsonudsving. Det er en stigning på 1 pct. Efter et lille fald i første kvartal 2018 var der en lille stigning i de efterfølgende tre kvartaler. Vold mod privatperson omfatter simpel vold, alvorligere vold og særlig alvorlig vold, som straffes efter §§ 244, 245 og 246 i straffeloven.

Kriminalitet (kvt.)  4. kvt. 2018

4. februar 2019 - Nr. 31

Hent som PDF

Næste udgivelse: 6. maj 2019

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold
For niende måned i træk faldt bruttoledigheden lidt

31. januar 2019

Fra november til december faldt antallet af bruttoledige personer, omregnet til fuld tid, med 700 fra 105.100 til 104.400. Samtidig er ledigheden blevet nedjusteret lidt for november, hvorefter ledighedsprocenten for begge måneder nu ligger på 3,8 pct. af arbejdsstyrken. Bruttoledigheden ligger hermed for niende måned i træk på det laveste niveau siden februar 2009. De tal, der omtales i denne offentliggørelse, er sæsonkorrigeret med mindre andet er nævnt.

Arbejdsløsheden (md.)  december 2018

31. januar 2019 - Nr. 30

Hent som PDF

Næste udgivelse: 28. februar 2019

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Stagnation og fald i konjunkturbarometrene

30. januar 2019

Den sammensatte konjunkturindikator for industrien åbner 2019 med nettotallet minus 5 i januar. Dermed er indikatoren uændret i forhold til december 2018. Byggeriet ligger på minus 1 mod minus 2 i december. Tillidsindikatoren, der sammenfatter erhvervs- og forbrugerforventninger, fortsætter sin faldende tendens. I det hele taget er barometrenes indikatorer præget af fald eller stagnation. I denne måned er der fokus på arbejdskraftmanglens udvikling.

Konjunkturbarometer for erhvervene  januar 2019

30. januar 2019 - Nr. 28

Hent som PDF

Næste udgivelse: 27. februar 2019

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Andelen af ældre i pleje- og ældreboliger falder

30. januar 2019

52.747 personer på 75 år og derover boede i pleje- og ældreboliger i 2018, hvilket svarer til 11 pct. af befolkningen i denne aldersgruppe. Andelen af ældre i pleje- og ældreboliger er faldet siden 2010, hvor 15 pct. af de 75-årige og derover boede i pleje- eller ældrebolig. Faldet gælder alle aldersgrupper over 74 år. I aldersgruppen på 90 år og derover er andelen, der bor i en pleje- eller ældrebolig, faldet fra 42 pct. i 2010 til 35 pct. i 2018. Antallet af ældre på 75 år og derover er steget 22 pct. fra 387.852 i andet kvartal 2010 til 471.362 i 2018.

Pleje- og ældreboliger  2018

30. januar 2019 - Nr. 29

Hent som PDF

Næste udgivelse: 25. november 2019

Alle udgivelser i serien: Pleje- og ældreboliger

Kontakt

Birgitte Lundstrøm, tlf. 24 21 39 65

Karsten Werner Nielsen, tlf. 30 45 69 04

Kilder og metode

Oplysningerne er indsamlet på elektroniske blanketter fra kommunerne og indgår i Danmarks Statistiks sociale ressourceopgørelse - en hel uge i april. Antal beboere i visiterede boliger opgøres af den kommune, der visiterer, uanset om boligen drives af egen kommune eller anden kommune. Der er rettet henvendelse til de kommuner, hvor der er store udsving i forhold til forrige år. 

Vis hele teksten »
« Minimer teksten
Statistik­dokumentation

Sociale ressourcer

Del sidens indhold
Privat overnatning via platforme sker i storbyerne

29. januar 2019

Køb af overnatning udbudt af private personer via digitale platforme som fx Airbnb er væsentligt mere udbredt i storbyerne end i resten af landet. Næsten hver femte københavner klikker sig til overnatning udbudt af private. Dermed er københavnerne de flittigste købere af privat overnatning. Herefter følger aarhusianerne, aalborggenserne og odenseanerne. Det viser den seneste undersøgelse om danskernes it vaner.

It-anvendelse i befolkningen (tema)  2018 deleøkonomi

29. januar 2019 - Nr. 27

Hent som PDF

Næste udgivelse: 3. marts 2020

Alle udgivelser i serien: It-anvendelse i befolkningen (tema)

Kontakt

Anne Vibeke Jacobsen, tlf. 20 14 84 28

Kilder og metode

Undersøgelsen er baseret på resultaterne fra ca. 5.500 gennemførte interview i marts-maj i året, blandt et repræsentativt udsnit af den danske befolkning i alderen 16-89 år. Stikprøven er dannet ved simpel tilfældig udvælgelse fra cpr-registret.

Internetbrugere er defineret som de personer, der har svaret ja til at bruge internet i de seneste tre måneder, i det seneste år eller for mere end et år siden.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Fortsat stigende tendens i detailsalget

28. januar 2019

Detailhandlen i december var samlet set 0,6 pct. lavere end i november. Tallet er korrigeret for prisudvikling, normale sæsonudsving og effekten af handelsdage. I denne måned er der fokus på effekten af særlige handelsdage og på internethandel.

Detailomsætningsindeks  december 2018

28. januar 2019 - Nr. 26

Hent som PDF

Næste udgivelse: 25. februar 2019

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Kvægbestanden er halveret på 40 år

25. januar 2019

Kvægbestanden bestod af 1.530.000 stk. pr. 31. december 2018 og var dermed 1,8 pct. mindre end for et år siden. Hvor bestanden har været svagt faldende i de seneste ti år, er den halveret i forhold til den lange periode fra 1930-1980, hvor der var omtrent 3 mio. stk. kvæg i Danmark.

Kvægbestanden  31. december 2018

25. januar 2019 - Nr. 25

Hent som PDF

Næste udgivelse: 25. juli 2019

Alle udgivelser i serien: Kvægbestanden

Kontakt

Mona Larsen, tlf. 24 81 68 47

Kilder og metode

Kvægbestanden bliver opgjort på grundlag af oplysninger fra Det Centrale Husdyrbrugs-Register (CHR) og Kvægdatabasen.

Vis hele teksten »
« Minimer teksten
Statistik­dokumentation

Kvægbestanden

Del sidens indhold
Mere til anlæg af folkeskoler og daginstitutioner

23. januar 2019

Kommunerne budgetterer med 20,3 mia. kr. i bruttoanlægsudgifter i 2019, hvilket er 1,2 mia. kr. mere end budgetterne for 2018. Anlæg af kommunale veje og folkeskoler fylder meget i kommunernes budgetter, men hvor der i 2019 er budgetteret med færre penge til kommunale veje end i 2018, er der budgetteret 882 mio. kr. mere til anlæg af folkeskoler i 2019. Daginstitutioner fylder med en stigning på 264 mio. kr. også mere i kommunernes anlægsbudget. Kommunernes anlæg af administrativ organisation, som er administrationsbygninger, sekretariater og forvaltninger, reduceres med 277 mio. kr. i budgetterne for 2019. Anlægsudgifter til øvrige områder er budgetteret med 9,9 mia. kr. og indeholder bl.a. byfornyelse, grønne områder og idrætsfaciliteter til børn og unge.

Kommunale  budgetter  2019

23. januar 2019 - Nr. 24

Hent som PDF

Næste udgivelse: Ingen planlagt

Alle udgivelser i serien: Kommunale  budgetter

Kontakt

Helene Gjermansen, tlf. 24 76 70 09

Ralf Frimand, tlf. 29 39 42 73

Kilder og metode

Statistikken over de kommunale budgetter udarbejdes på grundlag af detaljerede budgetoplysninger for de enkelte kommuner. Indberetningsniveauet, som er fælles for alle kommuner og regioner, er autoriseret af Økonomi- og Indenrigsministeriet.

Vis hele teksten »
« Minimer teksten
Statistik­dokumentation

Budgetter og årsregnskaber for kommuner og regioner
En anelse højere forbrugertillid

23. januar 2019

Forbrugertilliden ligger på 3,9 i januar mod 2,9 i december og er dermed en anelse højere end i sidste måned. Selvom tilliden er vokset en anelse, er den stadig under gennemsnittet for det seneste halve år, som er 5,2. Ud af de fem indikatorer, som forbrugertilliden beregnes ud fra, er det kun tilliden til Danmarks økonomiske situation, der er faldet. For første gang siden slutningen af 2016 har forbrugerne negative forventninger til Danmarks økonomiske situation. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  januar 2019

23. januar 2019 - Nr. 23

Hent som PDF

Næste udgivelse: 20. februar 2019

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Uændret inflation i Danmark - faldende i EU

22. januar 2019

I december var inflationen i Danmark 0,7 pct. og dermed uændret i forhold til måneden før. I EU faldt inflationen i december til 1,7 pct. fra 2,0 pct. i november. Den danske kerneinflation (inflation ekskl. energi og ikke-forarbejdede fødevarer) var i december 0,6 pct. og dermed fortsat under kerneinflationen i EU (1,2 pct.) og i euroområdet (1,1 pct.). Den danske kerneinflation er uændret i forhold til november, mens den i EU er faldet fra 1,3 pct. i november til 1,2 pct. i december. I mange EU-lande, herunder Danmark, bidrager især varegruppen el, gas og andet brændsel meget til inflationen. I 12 ud af 28 lande er det denne varegruppe, der bidrager mest til inflationen.

EU-harmoniseret forbrugerprisindeks  december 2018

22. januar 2019 - Nr. 22

Hent som PDF

Næste udgivelse: 27. februar 2019

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
212.500 flere lønmodtagere i det private på fem år

22. januar 2019

Der var i november 1.935.400 personer med lønmodtagerjob i sektoren virksomheder og organisationer. Det er en stigning på 3.200 lønmodtagere i forhold til måneden før. Siden november 2013 er antallet af lønmodtagere i denne sektor steget med 212.500, hvilket svarer til en stigning på 12,3 pct. på fem år. Sektoren omfatter den private sektor og offentlige virksomheder. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  november 2018

22. januar 2019 - Nr. 21

Hent som PDF

Næste udgivelse: 21. februar 2019

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Boligformuen er fortsat mindre end før finanskrisen

17. januar 2019

Husholdningernes boligformue lå i 2017 for første gang siden 2008 over 4.000 mia. kr. Der er dog stadig et stykke vej, før boligformuen når samme højder som før finanskrisen, når der tages højde for den generelle prisudvikling. Omregnet til 2017-priser udgjorde boligformuen i 2008 mere end 4.500 mia. kr. og dermed ligger boligformuen i 2017 ca. 10 pct. under niveauet i 2008. Siden lavpunktet i 2012 er boligformuen steget med 18,1 pct. for hele landet, svarende til en stigning på ca. 6.000 kr. pr. måned for husholdninger med fast ejendom.

Husholdningernes formue i fast ejendom  2017

17. januar 2019 - Nr. 20

Hent som PDF

Næste udgivelse: 12. december 2019

Alle udgivelser i serien: Husholdningernes formue i fast ejendom

Kontakt

Mathias Spindler Juhl Bundgaard, tlf. 21 45 37 78

Mikkel Bjerre Trolle, tlf. 29 36 68 25

Kilder og metode

Husholdningernes formue i fast ejendom er baseret på Danmarks Statistiks registerbaserede boligmodel, der estimerer markedsværdien af fast ejendom på baggrund af faktiske salg. Opgørelsen af markedsværdi vurderes at være mere usikker for ejendomme beliggende i yderområder. Gældskomponenter og dermed beregnet friværdi er ikke tilgængelige for det seneste år og er derfor udeladt.

Vis hele teksten »
« Minimer teksten
Statistik­dokumentation

Husholdningernes formue i fast ejendom

Del sidens indhold
De ældres beskæftigelse ligger lidt over EU-niveau

16. januar 2019

I tredje kvartal 2018 havde 65-74-årige i Danmark en beskæftigelsesfrekvens på 12,2 pct. Dette er lidt over niveauet for EU som helhed, hvor 10,3 pct. af denne aldersgruppe var i beskæftigelse. Spanien og Belgien havde med blot 4,1 pct. og 4,2 pct. de laveste beskæftigelsesfrekvenser i EU for aldersgruppen. I den anden ende af skalaen lå Estland med en beskæftigelsesfrekvens på 27,3 pct. for den ældre gruppe. Det er 9 procentpoint højere end Letland, der havde den anden højeste beskæftigelsesfrekvens.

Arbejdskraftundersøgelsen, europæisk  3. kvt. 2018

16. januar 2019 - Nr. 17

Hent som PDF

Næste udgivelse: 1. maj 2019

Alle udgivelser i serien: Arbejdskraftundersøgelsen, europæisk

Kontakt

Gorm Villads Jørholt, tlf. 

Martin Faris Sawaed Nielsen, tlf. 23 69 90 67

Kilder og metode

 Arbejdskraftundersøgelsen er Danmarks største løbende interviewundersøgelse. Undersøgelsen er det danske bidrag til den europæiske Labour Force Survey, som baseres på ensartede principper og afgrænsninger i de europæiske lande, og artiklens tal for ledighed og beskæftigelse for Danmark adskiller sig derfor fra de registerbaserede opgørelser.  

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold